4.pielikums

konkursa nolikumam

PAR JURIDISKO PAKALPOJUMU SNIEGŠANU

JELGAVAS NOVADA PAŠVALDĪBAS VAJADZĪBĀM

identifikācijas Nr. 2015/36

**Līgums**

**par juridisko pakalpojumu sniegšanu**

Jelgavā 2015.gada \_\_\_\_\_\_\_\_\_\_\_\_\_\_

**Jelgavas novada pašvaldība**, reģistrācijas numurs 90009118031, juridiskā adrese: Pasta iela 37, Jelgava, LV-3001 (turpmāk – Pasūtītājs), kuras vārdā saskaņā ar Jelgavas novada pašvaldības nolikumu rīkojas Jelgavas novada domes priekšsēdētājs Ziedonis Caune,, no vienas puses, un \_\_\_\_\_\_\_\_\_\_\_\_\_\_\_, reģistrācijas numurs \_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_ (turpmāk – Izpildītājs), kuras vārdā, saskaņā ar statūtiem rīkojas \_\_\_\_\_\_\_\_\_\_\_\_, no otras puses, abas kopā turpmāk – Puses, noslēdz šādu līgumu (turpmāk – Līgums) :

1. LĪGUMA PRIEKŠMETS

1.1. Pasūtītājs uzdod, bet Izpildītājs apņemas, patstāvīgi, izmantojot savu cilvēkresursu un tehnisko nodrošinājumu, kā arī ievērojot Pasūtītāja intereses, nodrošināt nepārtrauktu juridiska rakstura pakalpojumu sniegšanu, pārstāvot un konsultējot Pasūtītāju atbilstoši tā interesēm saskaņā ar Līguma Pielikumu Nr.2 (turpmāk – juridiskie pakalpojumi).

1.2. Izpildītājs izprot un uzņemas izpildīt juridisko pakalpojumu apjomu un piekrīt to nodrošināt Pasūtītāja iestādēm un struktūrvienībām saskaņā ar šā Līguma Pielikumu Nr.1.

1.3. Juridisko pakalpojumu sniegšanu Izpildītājs nodrošina nepārtraukti Pasūtītāja darba procesā, pēc Pasūtītāja darba specifikas un nepieciešamības atsevišķos gadījumos nekavējoties, nodrošinot Pasūtītājam juridisko pakalpojumu sniegšanu arī klātienē ne vēlāk kā \_\_\_\_\_\_\_ (\_\_\_\_\_\_\_\_\_\_\_\_\_\_ minūšu laikā no attiecīga pieprasījuma saņemšanas.

2. IZPILDĪTĀJA TIESĪBAS UN PIENĀKUMI

2.1. Izpildīt darbus saskaņā ar šā Līguma priekšmetu, ievērojot normatīvo aktu prasības, atbilstošā kvalitātē un pēc labākās sirdsapziņas, ievērojot konkrētās Pasūtītāja interesēs sniedzamo juridisko pakalpojumu kontekstu un apstākļus.

2.2. Pēc Pasūtītāja pieprasījuma sniegt mutisku skaidrojumu par šā Līguma „Līguma priekšmeta” sadaļā minēto juridisko pakalpojumu nodrošināšanas apstākļiem, virzību un gaitu.

2.3.Puses katru mēnesi par sniegtajiem juridiskajiem pakalpojumiem paraksta pieņemšanas-nodošanas aktu. Rēķina apmaksa no pasūtītāja puses ir uzskatāma par sniegto juridisko pakalpojumu pieņemšanu pēc apjoma un kvalitātes.

2.4. Izpildot šo Līgumu, Izpildītājam ir pienākums ievērot stingru konfidencialitāti saņemtajā informācijā, kas tam ir kļuvusi zināma, izpildot savas saistības saskaņā ar šo Līgumu, un veikt visus iespējamos pasākumus šādas informācijas neizpaušanai. Izpildītājam jānodrošina iespēja sniegt konsultācijas konfidenciālos apstākļos arī savās telpās atsevišķā pārrunu zālē vai ekvivalentos apstākļos.

2.5. Nepieciešamības gadījumā Izpildītājs apņemas organizēt tikšanās, pārrunas un vienošanās ar fiziskajām un/vai juridiskajām personām, kā arī veikt citas darbības, kas saistītas ar Izpildītāja saistību izpildi.

2.6. Izpildītājam ir tiesības piesaistīt citas personas savu saistību izpildei saskaņā ar šo Līgumu, ievērojot, ka tiek pilnībā nodrošināta piesaistīto personu atbilstība tām pašām kvalifikācijas un kvalitātes prasībām, kas noteiktas attiecībā uz Izpildītāju. Šajā gadījumā visu atbildību par piesaistītajām personām nes Izpildītājs.

2.7. Izpildītājam ir tiesības uz to papildu izdevumu atlīdzināšanu, kurus ir veicis Izpildītājs šī Līguma noteikumu izpildei, piemēram valsts un kancelejas nodevas to noteiktajos apjomos, kas saistāmi ar Pasūtītāja interešu pārstāvību. Pasūtītājs izdevumus atlīdzina uz Izpildītāja piestādīta rēķina pamata 5 (piecu) darba dienu laikā pēc tā saņemšanas.

2.8. Izpildītājs, saskaņojot to ar Pasūtītāju, ir tiesīgs atkāpties no savu saistību izpildes saskaņā ar šo Līgumu vai izpildīt tās pēc saviem ieskatiem, ja tas atbilst Pasūtītāja interesēm.

2.9. Izpildītājam, sniedzot juridiskos pakalpojumus Pasūtītājam, ir pienākums nodrošināt pakalpojumu sniegšanas prioritāti Pasūtītājam.

3. PASŪTĪTĀJA TIESĪBAS UN PIENĀKUMI

3.1. Pasūtītājs apņemas sniegt Izpildītājam informāciju un dokumentāciju, kas nepieciešama to darbu izpildei, ko paredz Līgums.

3.1.1. Pasūtītāja sniegtajai informācijai jābūt pilnīgai, patiesai un pēc apjoma un satura jāatbilst normatīvo aktu un Izpildītāja prasībām. Izpildītājs nav atbildīgs par sekām, kas radušās nepilnīgas un/vai nepatiesas informācijas sniegšanas rezultātā.

3.2. Pasūtītājam ir pienākums pieņemt Izpildītāja darbus un veikt samaksu par sniegtajiem pakalpojumiem, kā arī veikt citas izmaksas šā Līguma noteiktajā kārtībā, apmērā un termiņos.

3.3. Pasūtītājs apņemas atlīdzināt Izpildītājam visus izdevumus, kas saistīti ar Izpildītāja pienākumu izpildi, saskaņā ar šo Līgumu.

3.3.1. Minēto papildus izdevumu lietderību un galīgo apmēru, šā līguma 2.9.punkta izpratnē, Izpildītājs un Pasūtītājs iepriekš saskaņo. Šie izdevumi neietilpst Izpildītāja samaksas apmērā, kas noteikts šā Līguma 4.1.punktā.

3.4. Nepieciešamības gadījumā Pasūtītājam ir pienākums izsniegt Izpildītājam pilnvaru tādu juridisku darbību veikšanai, kuras saistītas ar šā Līguma izpildi.

3.5. Pasūtītājs apņemas parakstīt Izpildītāja sagatavotos dokumentus, kur Pasūtītāja paraksts ir obligāts.

3.6. Pasūtītājam ir tiesības proporcionāli pret Jelgavas novada pašvaldības kopbudžeta samazinājumu samazināt Līgumā noteiktā juridiskā pakalpojuma apjomu un tam atbilstoši samaksu, gadījumā, ja samazinās Jelgavas novada pašvaldības kopbudžets.

4. NORĒĶINU KĀRTĪBA

4.1. Pasūtītājs veic samaksu saskaņā ar stundas likmi juridisko pakalpojumu sniegšanai – \_\_\_\_\_\_\_ EUR/h (\_\_\_\_\_\_\_\_\_\_ euro stundā), kā arī papildus PVN 21% apmērā par Izpildītāja vienā mēnesī sniegtajiem juridiskajiem pakalpojumiem, veicot samaksu par kārtējo mēnesi līdz nākamā mēneša 10. (desmitajam) datumam saskaņā ar iesniegto rēķinu visā Līguma darbības laikā.

4.1.1. Pasūtītāja norēķini ar Izpildītāju tiek veikti ar pārskatījumu uz Izpildītāja norēķinu kontu, saskaņā ar Izpildītāja līdz mēneša 10.datumam Pasūtītājam iesniegto rēķinu un nodošanas-pieņemšanas aktu.. Ja Izpildītājs nokavē rēķina un nodošanas-pieņemšanas akta iesniegšanas termiņu, samaksas termiņš tiek automātiski (bez atsevišķas Pušu vienošanās) pagarināts par nokavēto darba dienu skaitu.

4.2. Šā Līguma 4.1.punktā noteiktā pievienotās vērtības nodokļa likme var mainīties saskaņā ar normatīvā regulējuma grozījumiem attiecīgajā jomā.

5. STRĪDU RISINĀŠANA UN PUŠU ATBILDĪBA

5.1. Puses risina strīdus, kas radušies saistībā ar Līgumu, saskaņā ar normatīvajiem aktiem.

5.2. Puses ir atbildīgas par Līguma saistībām saskaņā ar normatīvajiem aktiem .

5.3. Par šā Līguma 4.1.punktā noteiktā juridiskā pakalpojuma apmaksas termiņu kavējumu par kvalitatīvi izpildītiem Izpildītāja darbiem Pasūtītājs maksā Izpildītājam līgumsodu 0,5% apmērā no termiņā nesamaksātās summas par katru nokavējuma dienu, bet ne vairāk, kā 10 % no termiņā nesamaksātās summas.

5.4. Par darbu izpildes dienu tiek uzskatīts katra mēneša 30. (trīsdesmitais) datums.

5.5. Izpildītājs nav atbildīgs par neizpildītu, kā arī termiņā neizpildītu vai par nekvalitatīvi izpildītu darbu, ja Pasūtītājs ar savu prettiesisku darbību vai bezdarbību ir radījis šķēršļus Izpildītājam pildīt savas saistības.

5.6. Pasūtītājam ir tiesības prasīt vienreizēja līgumsoda 500,- EUR apmērā samaksu no Izpildītāja par katru šā Līguma 1.1., 1.2., 1.3. un 2.6.punkta pārkāpumu. Šajā gadījumā Izpildītājam ir pienākums veikt līgumsoda samaksu ne vēlāk kā 5 (piecu) darba dienu laikā no attiecīga rēķina saņemšanas vai Pasūtītājs attiecīgi vienpusēji samazina saskaņā ar Līguma 4.1.punktu noteiktā maksājuma Izpildītājam apmēru.

6. NEPĀRVARAMAS VARAS APSTĀKĻI

Puses nav atbildīgas, iestājoties nepārvaramas varas apstākļiem, tādiem kā ugunsgrēks, dabas stihijas, karš, jebkura rakstura karadarbība, valsts iestāžu aizliedzoši akti, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts atbilstoši termiņam, kurā darbosies šie apstākļi.

7. PAPILDU NOTEIKUMI

Katra Puse apņemas neveikt nekādas darbības, kuras tieši vai netieši var radīt zaudējumus otras Puses prestižam un interesēm.

8. LĪGUMA STĀŠANĀS SPĒKĀ, LĪGUMA GROZĪŠANAS UN IZBEIGŠANAS KĀRTĪBA

8.1. Līgums stājas spēkā 2015.gada \_\_\_\_\_\_ un ir spēkā līdz 2018.gada \_\_\_\_\_\_\_\_\_\_\_.

8.2. Līgumu var grozīt pēc Pušu savstarpējas vienošanās, kas noformējama rakstveidā, pamatojoties uz normatīvo aktu prasībām.

8.3. Pasūtītājs vienpusējā kārtībā, ne vēlāk kā 2 (divus) mēnešus iepriekš par to rakstveidā brīdinot Izpildītāju, var atkāpties no šā Līguma gadījumos, ja Izpildītājs nepilda šā Līguma noteikumus, kā arī, ja Pasūtītājs ir ievērojis sekojošo:

 8.3.1. Par neapmierinātību ar Izpildītāja darbību, bezdarbību vai sniedzamo juridisko pakalpojumu kvalitāti, Pasūtītājs ir rakstiski informējis Izpildītāju, bet Izpildītājs attiecīgo pārkāpumu 3 (trīs) darba dienu laikā no attiecīgas pretenzijas saņemšanas nav novērsis vai sniedzis motivētu atbildi, attaisnojot savu saistību neizpildi saskaņā ar normatīvo aktu prasībām.

8.4. Neatkarīgi no šā Līguma 8.3.punktā noteiktā, Pasūtītājs ir tiesīgs vienpusēji atkāpties no šā Līguma, rakstveidā par to brīdinot Izpildītāju vismaz 3 (trīs) dienas iepriekš, ja Izpildītājs gada laikā ir trīs vai vairāk reizes pārkāpis šā Līguma 1.3. un/ vai 2.6.punktu.

9. CITI NOTEIKUMI

9.1. Ja kāds no Līguma noteikumiem zaudē juridisko spēku, tad tas neietekmē citus šā Līguma noteikumus.

9.2. Visa korespondence, kas nosūtīta uz šajā Līgumā norādītajām Pušu adresēm, uzskatāma par saņemtu 5. (piektajā) dienā pēc tās nodošanas nosūtīšanai pastā.

9.2. Līgums ir sastādīts latviešu valodā, divos eksemplāros, pa vienam katrai Pusei, katram no tiem ir vienāds juridiskais spēks.

9.3. Pasūtītājs un Izpildītājs piekrīt visiem Līguma noteikumiem un apstiprina, to parakstot.

9.4. Līgums ir sastādīts uz 4 (četrām) lapām, Puses paraksta katru lapu.

10. PUŠU REKVIZĪTI UN PARAKSTI

|  |  |
| --- | --- |
| PASŪTĪTĀJSJelgavas novada pašvaldībaPasta iela 37, Jelgava, LV-3001Reģ. Nr. 90009118031Tālrunis 63022238Fakss 63022235e- pasts: dome@jelgavasnovads.lvNorēķinu konts AS SWEDBANK Konta Nr. LV07HABA0551025900443Kods HABALV22Jelgavas novada domes Priekšsēdētājs\_\_\_\_\_\_\_\_\_\_\_\_\_\_\_\_\_ Z.Caune | IZPILDĪTĀJS |